# Vojtěch Jarník

Vojtěch Jarník (Praga i Praga, 22 de desembre de 1897 - Praga, 22 de setembre de 1970) va ser un matemàtic txec.

## Vida i Obra

Jarník era fill d'un professor universitari de filologia; el seu germà gran, Hertvík, també va arribar a ser un filòleg reconegut. Gràcies a haver estat exceptuat del servei militar per la Primera Guerra Mundial, va poder estudiar física i matemàtiques a la universitat Carolina de Praga des del 1915 fins al 1919, rebent la influència de Karel Petr. Els dos cursos següents va ser professor ajudant a la universitat Tecnològica de Brno i el 1921 va tornar a la universitat de Praga. Aquest mateix any va obtenir el doctorat amb una tesi sobre les funcions de Bessel.
Excepte el cursos de 1923-25 i 1927-28 que va estar a la universitat de Göttingen treballant amb Edmund Landau, va fer tota la seva carrera acadèmica a la universitat de Praga, de la qual es va retirar el 1968. Durant la seva llarga permanència a la universitat de Praga va ocupat diferents càrrecs com degà, vicedegà i vice-rector i el 1952 va ser un dels membres fundadors de l'Acadèmia Txecoslovaca de Ciències. Tot i les seves nombroses ocupacions, sempre va ser un professor escrupolós i ben preparat: diverses generacions de matemàtics txecs van aprendre sota la seva influència.
Jarník va publicar una desena de llibres de text i una norantena d'articles científics. Els seus camps de treball destacats van ser la teoria de nombres, les funcions reals, la teoria de grafs i la topologia. El 1930 va descobrir un algorisme per trobar l'arbre d'expansió més petit d'un graf, però el seu treball no va ser reconegut fins més tard quan Robert C. Prim (1957) i Edsger Dijkstra (1959) el van descobrir novament i el van popularitzar com l'algorisme de Prim.

## Referències

* ↑ Kurzweil i Novák, 1971, p. 493.
* ↑ Bečvářová i Netuka, 2010, p. 25.
* ↑ Netuka, 1998, p. 220.
* ↑ Bečvářová i Netuka, 2010, p. 26.
* ↑ Novák i Schwartz, 1972, p. 107.
* ↑ Netuka, 1998, p. 221.
* ↑ Bečvářová i Netuka, 2010, p. 30.
* ↑ Kurzweil i Novák, 1971, p. 494.
* ↑ Chartrand i Zhang, 2012, p. 98.
* ↑ Kruskal, 2021, p. 180.

## Bibliografia

* Bečvářová, Martina; Netuka, Ivan. «Vojtěch Jarník (1897–1970)». A: Bečvářová, Martina; Netuka, Ivan (eds.). Jarník's note of the lecture course Punktmengen und reelle Funktionen by P. S. Aleksandrov (Göttingen 1928) (en anglès). Matfyzpress, 2010, p. 25-32. ISBN 978-80-7378-113-2.
* Chartrand, Gary; Zhang, Ping. A First Course in Graph Theory (en anglès). Dover Publications, 2012. ISBN 978-0-486-48368-9.
* Kruskal, Jr., Joseph B. «On the Shortest Spanning Subtree of a Graf and the Travelling Salesman Problem (1956)». A: Harry R. Lewis (ed.). Ideas That Created the Future: Classic Papers of Computer Science (en anglès). The MIT Press, 2021. ISBN 978-0-262-04530-8.
* Kurzweil, Jaroslav; Novák, Břetislav «Professor Vojtěch Jarník ist gestorben» (en alemany). Czechoslovak Mathematical Journal, Vol. 21, Num. 3, 1971, pàg. 493-524. DOI: 10.21136/CMJ.1971.101051. ISSN: 0011-4642.
* Netuka, Ivan «In memoriam Prof. Vojtěch Jarník (22.12.1897--22.9.1970)» (en anglès). Mathematica Bohemica, Vol. 123, Num. 2, 1998, pàg. 219-221. DOI: 10.21136/MB.1998.126302. ISSN: 0862-7959.
* Novák, Břetislav; Schwartz, Štefan «Vojtech Jarnik (22.12.1897–22.9.1970)» (en txec). Acta Arithmetica, Vol. 20, Num. 2, 1972, pàg. 107-115. ISSN: 0065-1036.

## Enllaços externs

* O'Connor, John J.; Robertson, Edmund F. «Vojtěch Jarník» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Folta, Jaroslav; Lukášová, Andrea; Šišma, Pavel. «Vojtěch Jarník». Ústav matematiky a statistiky Přírodovědecké fakulty Masarykovy univerzity. [Consulta: 1r febrer 2021]. (txec)